wickkiey/tamil-wikipedia-markdown huggingface dataset:
# சிவதீக்கை

சைவ நெறியில் திருமுறைகளையும் சிவாகமங்களையும் ஓதுவதற்கும், சைவ ஒழுக்கத்தை மேற்கொண்டு ஒழுகுவதற்கும் உரிய தகுதியை உண்டு பண்ணுவது **சிவதீக்கை** எனப்படும்.  

## வகைகள்

சிவதீக்கை நிராதர தீக்கை, சாதார தீக்கை என இரு வகைப்படும்.  

### நிராதர தீக்கை

வேறோர் ஆதாரத்தைக் கொள்ளாது சிவபெருமான் தானே நேர் நின்று செய்வது நிராதர தீக்கை எனப்படும்.  

### சாதார தீக்கை

வேறொரு பொருளைத் தனக்கு ஆதாரமாகக் கொண்டு இறைவன் செய்யும் தீக்கை சாதார தீக்கை எனப்படும்.  

## காண்க

## ஆதாரம்

- டாக்டர் கோமதி சூரியமூர்த்தி எழுதிய “சைவசமய சாத்திரக் கட்டுரைகள் (தொகுதி3)” நூல் பக்கம் 179
# மோர்மொன் நூல்


**மோர்மொன் நூல் ** (*Book of Mormon*) என்ற புனித நூல் பின்னாள் புனிதர்களால் விவிலியத்துடன் இணைந்து கடவுளின் வாக்காக நம்பப்படுவதாகும். இதன் ஆங்கிலப் பதிப்பு முதன்முதலில் மார்ச்சு 1830இல் ஜோசஃப் ஸ்மித், ஜூனியர் என்பவரால் பதிப்பிக்கப்பட்டது. பழைய ஏற்பாட்டில் குறிப்பிடப்படும் இறைவாக்கினர் போல தம்மை அறிவித்துக் கொண்ட இவர் தமக்கு ஓர் தேவதூதர் கொடுத்த தங்கத் தகடுகளிலிருந்து ஆங்கிலத்திற்கு மொழி பெயர்த்ததாகக் கூறினார். இந்த தங்கத்தகடுகளில் முதன்முதலாக எழுதப்பட்டிருந்த மொழி " யூதர்களின் கற்றலையும் எகிப்தியர்களின் மொழியும்" கொண்டு உருவானதாக இந்த நூலில் குறிப்பிடப்பட்டுள்ளது.  

மோர்மொன் என்பவரால் பதியப்பட்ட நெபைட்டுக்கள், இலாமனைட்டுக்கள் என்ற இரு மக்கள் குழுக்களைப் பற்றிய கதையின் சுருக்கமே மோர்மொன் நூலில் இடம் பெற்றுள்ளது. இவர்களது மூதாதையர்கள் தங்கள் தந்தை *லெகி*யுடன் இயேசு கிறிஸ்து பிறப்பதற்கு 600 ஆண்டுகளுக்கு முன்னரே யெரூசலத்தை விட்டு நீங்கியதாகவும் மாபெரும் பெருங்கடலைக் கடந்து புதிய உலகத்தில் குடியேறியதாகவும் குறிப்பிடுகிறது. இந்தக் குடும்பங்களின் வாழ்க்கை, நகரங்கள், போர்கள், அரசு அமைப்புகள், ஆன்மிக புரிதல்கள் மற்றும் சமய நம்பிக்கைகளை இந்நூல் விவரிக்கிறது. இதன் முதன்மை குறிக்கோளாக இயேசு கிறிஸ்து குறித்தான கற்கையைப் பரப்புவதாகும். இந்த மக்களிடையே இயசு கிறிஸ்து வருகை புரிந்து அதிசயங்கள் நிகழ்த்தி சரியான வாழும் முறையை வழிகாட்டியதே இந்த நூலின் மையக் கருத்தாகும்.
# 1760



**1760** (MDCCLX) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
- ஜனவரி 9 - ஆப்கானியர்கள் மரதர்களைத் தோற்கடித்தனர்.
- மார்ச் 20 - பாஸ்டன் நகரில் இடம்பெற்ற பெரும் தீ நகரில் 349 கட்டிடங்களைச் அழித்தது.
- ஜூன் 23 - ஏழாண்டுகள் போர்: ஆஸ்திரியா புரூசியாவை வென்றனர்.
- அக்டோபர் 9 - ஏழாண்டுப் போர்: ரஷ்யா பேர்லின் நரைப் பிடித்தது.
- அக்டோபர் 25 - மூன்றாம் ஜோர்ஜ் பெரிய பிரித்தானியாவின் மன்னனானான்.

## நாள் அறியப்படாதவை

## பிறப்புகள்
- ஏப்ரல் 25 - ராபர்ட் புருடெனல் (Robert Brudenell, 6th Earl of Cardigan) இங்கிலாந்து அணியின் துடுப்பாட்டக்காரர். (இ. 1837)
- அக்டோபர் 17 - ஜார்ஜ் டெஹானி (George Dehaney) இங்கிலாந்து அணியின் துடுப்பாட்டக்காரர். (இ. 1807)
- வீரபாண்டிய கட்டபொம்மன், தமிழகத்தில் ஆங்கிலேயர் ஆட்சியை எதிர்த்துப் போரிட்டவர்களுள் மன்னர் ஆவார்.
- வேலு நாச்சியார் பதினெட்டாம் நூற்றாண்டில் பிரித்தானியக் கிழக்கிந்தியக் கம்பனிக்கு எதிராக ஆயுதம் ஏந்திப் போராடிய பெண் போராளி ஆவார்.

## இறப்புகள்

## நாற்காட்டி
# 1773



**1773** (MDCCLXXIII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.  

## நிகழ்வுகள்
- ஜனவரி 17 - கப்டன் ஜேம்ஸ் குக் அண்டார்க்டிக் வட்டத்தை அடைந்த முதல் ஐரோப்பியன் ஆனான்.
- பெப்ரவரி 9 - வில்லியம் ஹென்றி ஹாரிசன், ஐக்கிய அமெரிக்காவின் 9வது குடியரசுத் தலைவர் (இ. 1841)
- டிசம்பர் 16 - அமெரிக்கப் புரட்சி: பாஸ்டன் தேநீர் கொண்டாட்டம் - அமெரிக்கர்கள் பிரித்தானிய கிழக்கிந்தியக் கம்பனியின் கப்பல்களில் ஏறி தேநீர் பெட்டிகளை பாஸ்டன் துறைமுகத்தில் எறிந்தனர்.

## நாள் அறியப்படாதவை

## பிறப்புகள்
- மே 8 - லார்ட் பிரடெரிக் பியூகிளெர்க் (Lord Frederick Beauclerk) இங்கிலாந்து அணியின் துடுப்பாட்டக்காரர். (இ. 1850)
- திசம்பர் 27 - ஜார்ஜ் கேலி (Sir George Cayley) ஆங்கிலப் பொறியாளரும், வானூர்தியியலின் வரலாற்றில் மிக முக்கியமான நபரும் ஆவார். (இ. 1857)

## இறப்புகள்

## நாற்காட்டி
# மீன்பிடி கரை



**கரைத்தட்டு**, சில நேரங்களில் **மீன்பிடி கரை**, என்பது கடலில் சுற்றியுள்ளப் பகுதியை விட ஆழம் குறைவான பகுதியாகும். இங்கு காற்று மற்றும் அலை மாற்றங்களால் சத்துமிக்க குளிர்ந்த நீர் அமைகிறது. இக்காரணத்தினால் இவை மீன்வளம் மிக்கதாக விளங்குகிறது. மிகப்பெரும் கரைத்தட்டுகளான டாக்கர் கரைத்தட்டு, நியூபௌண்ட்லாந்தின் கிராண்ட் கரைத்தட்டுக்கள் உலகின் மிகவும் வளமான மீன்பிடிக் களங்களாக உள்ளன.  

பத்தொன்பதாம் நூற்றாண்டில் சில கடல் மாலுமிகள் வாச்செட் ரீஃப் போன்ற கரைத்தட்டுக்களை குறிபிட்டுள்ளனர்; இவற்றின் உண்மைத்தன்மை குறித்த தெளிவு இல்லை.  

## முக்கியமான கரைத்தட்டுகள்
உலகின் பெரிய கரைத்தட்டுக்களாவன:  
1. நியூ பௌண்ட்லாந்தின் பெரும் கரைத்தட்டுக்கள் (280,000 கி.மீ.²)
1. கிரேட் பகாமா கரைத்தட்டு (95,798.12 கி.மீ.², தீவுகளுடன் உள்ளது, தீவுகளின் பரப்பை சேர்க்காது)
1. சாயா டெ மல்கா (35,000 கி.மீ.², வடக்கு கரைத்தட்டை நீக்கி, குறைந்த ஆழம் 7 மீ)
1. சீசெல்சு கரைத்தட்டு (31,000 கி.மீ.², 266 கி.மீ.² தீவுப் பரப்புகளையும் சேர்த்து)
1. ஜார்ஜெஸ் கரைத்தட்டு (28,800 கி.மீ.²)
1. லாண்ட்ஸ்டௌன் கரைத்தட்டு (21,000 கி.மீ.², நியூ கலிடோனியாவின் மேற்கே, குறைந்தளவு ஆழம் 3.7 மீ)
1. டாக்கர் கரைத்தட்டு (17,600 கி.மீ.², குறைந்தளவு ஆழம் 13 மீ)
1. லிட்டில் பகாமா கரைத்தட்டு (14,260.64 கி.மீ.², தீவுகள் உள்ளன, பரப்பு தீவுகளை சேர்க்காது)
1. கிரேட் சாகோசு கரைத்தட்டு (12,642 கி.மீ.², 4.5 கி.மீ.² தீவுப் பரப்பைச் சேர்த்து)
1. ரீட் கரைத்தட்டு, இசுபார்ட்லி தீவுகள் (8,866 கி.மீ.², குறைந்த ஆழம் 9 மீ)
1. கைகோசு கரைத்தட்டு, கைகோசுத் தீவுகள் (7,680 கி.மீ.², 589.5 கி.மீ.² தீவுப்பரப்பைச் சேர்த்து)
1. மாக்லெசுபீல்டு கரைத்தட்டு (6,448 கமீ², குறைந்த ஆழம் 9.2 மீ)
1. வடக்கு கரைத்தட்டு அல்லது ரிச்சி கரைத்தட்டு (5,800 கி.மீ.², சாயா டெ மல்காவின் வடக்கே, குறைந்த ஆழம் <10 மீ)
1. கே சால் கரைத்தட்டு (5,226.73 கி.மீ.², 14.87 கி.மீ.² பரப்பளவு தீவுகளை சேர்த்து)
1. ரோசலின்ட் கரைத்தட்டு (4,500 கி.மீ.², குறைந்த ஆழம் 7.3 மீ)
## சான்றுகோள்கள்
# ராபர்ட் பெல்லார்மின்



புனித **ராபர்ட் பெல்லார்மின்** (; 4 அக்டோபர் 1542 – 17 செப்டம்பர் 1621) ஒரு இத்தாலிய இயேசு சபைத் துறவியும், கத்தோலிக்க திருச்சபையின் கர்தினாலும் ஆவார். இவர் கத்தோலிக்க மறுமலர்ச்சியில் மிக முக்கியப் பங்கு வகித்தவர்களுல் ஒருவர். இவருக்கு புனிதர் பட்டமளிப்பு 1930இல் திருத்தந்தை பதினொன்றாம் பயஸால் அளிக்கப்பட்டது. அடுத்த ஆண்டே இவர் திருச்சபையின் மறைவல்லுநர் என அறிவிக்கப்பட்டார். இவரின் விழா நாள் 17 செப்டம்பர் ஆகும்.  

## கலீலியோவின் வழக்கு
1616இல் திருத்தந்தை ஐந்தாம் பவுலின் ஆணையின் படி கலீலியோ கலிலியின் புத்தகங்கள் தடை செய்யப்படுவதையும் கோப்பர்னிய கொள்கையினை அறிவியலின் படி நிறுவ இயலாவிட்டால் அக்கொள்கையினை கைவிடும்படியாகவும் இவர் கலீலியோவை வற்புறுத்தினார். இதற்கு கலீலியோ இணங்கியதால் அவர் மீது எந்த நடவடிக்கையையும் இவர் எடுக்கவில்லை. ஆயினும் பெல்லார்மினின் இறப்புக்குப் பின்பு 1633இல் கலீலியோ கோப்பர்னிய கொள்கை புத்தகத்தை வெளியிட்டதால் மீண்டும் விசாரிக்கப்பட்டார்.
# பீட்டர் கனிசியு



புனித **பீட்டர் கனிசியு** , (8 மே 1521 – 21 டிசம்பர் 1597) என்பவர் ஒரு இயேசு சபை குருவும் கிறித்தவச் சீர்திருத்த இயக்கத்தின் போது செருமனி, ஆசுதிரியா, போகிமியா, மோராவியா மற்றும் சுவிட்சர்லாந்து ஆகியநாடுகளில் கத்தோலிக்க திருச்சபையின் படிப்பினைகளை மக்களுக்கு புரியுமாறு விளக்கி கூறியவரும் ஆவார். கத்தோலிக்க திருச்சபை கிறித்தவச் சீர்திருத்த இயக்கத்திற்குப் பின்பு செருமனியில் கண்ட மறுமலர்ச்சிக்கு இவரும் இயேசு சபையுமே காரணம் என நம்பப்படுகின்றது.  

இவர் கத்தோலிக்க திருச்சபையில் புனிதர் எனவும் திருச்சபையின் மறைவல்லுநர் எனவும் ஏற்கப்படுகின்றார்.
# மூத்த பிளினி


**கையசு பிலினியசு செக்குண்டசு** (*Gaius Plinius Secundus*, கிபி 23 – ஆகத்து 25, 79 கிபி), பொதுவாக **மூத்த பிளினி** (*Pliny the Elder*) என அழைக்கப்பட்டவர், உரோம எழுத்தாளரும், வரலாற்றாளரும், இயற்கை மெய்யியலாளரும் ஆவார். அத்துடன் உரோமைப் பேரரசின் கடற்படை, மற்றும் இராணுவத் தளபதியாகவும் பேரரசர் வெஸ்பாசியானின் நண்பராகவும் இருந்தவர். இவர் தனது வாழ்நாளின் பெரும் பகுதியை இயற்கை வரலாறு, மற்றும் புவியியல் நிகழ்வுகளை ஆராய்வதில் கழித்தார். இவர் கிபி 77 இல் வெளியிட்ட *இயற்கை வரலாறு* (Naturalis Historia) என்னும் இலத்தீன் மொழியிலான நூலே இன்று கிடைப்பவற்றுள் மிகவும் பழமையான கலைக்களஞ்சியம் ஆகும். இயற்கை வரலாறு, கலையும் கட்டிடக்கலையும், மருத்துவம், புவியியல், நிலவியல், போன்றவை தொடர்பான 37 பிரிவுகளைக் கொண்டதாக இது உள்ளது. 100 ஆக்குனர்களால் எழுதப்பட்ட 2000 வெவ்வேறு ஆக்கங்களில் இருந்து 20,000 குறிப்புகளைத் தொகுத்துள்ளதாகவும், தனது சொந்த அநுபவங்களில் இருந்தும் பலவற்றை உள்ளடக்கி உள்ளதாகவும் அவர் தனது முன்னுரையில் தெரிவித்துள்ளார்.  

பொம்பெயி நகரை அழித்த வெசுவியசு எரிமலை வெடிப்பில் சிக்குண்ட தனது நண்பரையும் அவரது குடும்பத்தினரையும் கப்பல் ஒன்றின் மூலம் காப்பாற்ற முயன்ற போது கிபி 79, ஆகத்து 25 இல் இறந்தார்.
# 1763



**1763** (MDCCLXIII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.  

## நிகழ்வுகள்
- பெப்ரவரி 10 - பிரான்ஸ் கியூபெக் மாநிலத்தை ஐக்கிய இராச்சியத்திற்கு அளித்தது.
- ஜூன் 24 - கிழக்கிந்திய கம்பனி பிளாசி போர் மூலம் முர்ஷிதா பாத்தை வென்று ஆங்கிலேய ஆட்சிக்கு ராபர்ட் கிளைவ் வழிவகுத்தார்.
- ஜூன் 28 - ஹங்கேரியில் நிலநடுக்கம் ஏற்பட்டது.

## நாள் அறியப்படாதவை
- பிரெஞ்சு செவ்விந்தியர் போர் முடிந்தது.

## பிறப்புகள்
- சனவரி 26 - காருல் யோவான் (*Karl Johan*, அல்லது *Charles John of Sweden and Norway*) சுவீடன் மற்றும் நார்வே நாடுகளின் மன்னராக ஆட்சி புரிந்தவர். (இ. 1844)
- மார்ச்சு 1 - வில்லியம் ஃபென்னெக்ஸ் இங்கிலாந்து அணியின் துடுப்பாட்டக்காரர். (இ. 1838)
- திசம்பர் 15 - ஜான் கிராட் (John Crawte) இங்கிலாந்து அணியின் துடுப்பாட்டக்காரர். (இ. 1836)
- கில்பர்ட் ஈஸ்ட் ( Gilbert East) இங்கிலாந்து அணியின் துடுப்பாட்டக்காரர்.

## இறப்புகள்
- சூலை 30 - எட்மன்ட் சேப்மன் (Edmund Chapman) இங்கிலாந்து அணியின் துடுப்பாட்டக்காரர். (பி. 1695)
- நவம்பர் 10 - யோசப் பிரான்சுவா தூப்ளே இந்தியாவின் பிரெஞ்சு குடியேற்றங்களின் தலைமை ஆளுனராக இருந்தவர். (பி. 1697)

## நாட்காட்டி
# 1190



**1190** (MCXC) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.  

## நிகழ்வுகள்
- மார்ச் 16 - சிலுவைப் படையினர் (Crusaders) யோர்க் நகரின் யூதர்களைப் படுகொலை செய்ய ஆரம்பித்தனர். பல யூதர்கள் தற்கொலை செய்து கொண்டனர்.
- ஜூன் 10 - மூன்றாவது சிலுவைப் போர்: புனித ரோமப் பேரரசன் முதலாம் பிரெடெரிக் ஜெருசலேம் நகரை நோக்கிய படையெடுப்பின் போது சாலி ஆற்றில் மூழ்கி இறந்தான்.

## நாட்காட்டி
# விக்கிப்பீடியா:உங்களுக்குத் தெரியுமா/பெப்ரவரி 6, 2013


- **உமாமி** சுவை என்பது குளூட்டாமேட் என்னும் வேதியியல் பொருளை நாவில் உள்ள சுவைமொட்டுகள் உணர்வதால் ஏற்படும் சுவை என்று 1908 இல் கிக்குனே இக்கேடா கண்டுபிடித்தார்.

- **ஏபெல் பரிசு** 2003ம் ஆண்டிலிருந்து நார்வே நாட்டின் சிறந்த கணித இயலராகவும் உலகக்கணித மேதைகளில் ஒருவராகவும் விளங்கிய நீல்ஸ் ஹென்றிக் ஏபெல் என்பவரின் நினைவாக நார்வே அரசினரால் வழங்கப்படும் ஒரு சிறப்பு விருதாகும்.

- கடைச் சங்க காலத்தில் வாழ்ந்த பல்கலைத்திறனாளரான **மயன்** கணிதத்திலும் திறமையாயிருந்தார்.

- முல்லா கதைகளில் வரும் **முல்லா நசுருதீனைச்** (படம்) சிறப்பிக்கும் விதமாக 1996 முதல் 1997 வரை உள்ள ஆண்டினை பன்னாட்டு நசுருதீன் ஆண்டு என ஐ.நா. கல்வி, அறிவியல், பண்பாட்டு நிறுவனம் அறிவித்தது.
# 1745



**1745** (MDCCXLV) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.  

## நிகழ்வுகள்
- ஜூன் 16 - பிரித்தானியர் கேப் பிறெட்டன் தீவை பிரெஞ்சுப் படைகளிடம் இருந்து கைப்பற்றினர். இது தற்போது கனடாவின் ஒரு பகுதியாகும்.

## பிறப்புகள்
- பெப்ரவரி 18 - வோல்ட்டா, இத்தாலிய இயற்பியலாளர் (இ. 1827)
- மார்ச்சு 24 - ஜான் சாக்வில் (John Sackville, 3rd Duke of Dorset) இங்கிலாந்து அணியின் துடுப்பாட்டக்காரர் (இ. 1799)
- ஏப்ரல் 20 - பிலிப் பீனெல், பிரெஞ்சு மனநல மருத்துவர் (இ. 1826)

## இறப்புகள்
- அக்டோபர் 19 - ஜோனதன் ஸ்விப்ட், ஐரிய எழுத்தாளர் (பி. 1667)

## நாட்காட்டி
# 1568



**1568** (MDLXVIII) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.  

## நிகழ்வுகள்
- பெப்ரவரி 16 - நெதர்லாந்தின் அனைத்து மக்களுக்கும் ரோமன் கத்தோலிக்கத் திருச்சபையினரால் மரண தண்டனை விதிக்கப்பட்டது.
- மே 2 - ஸ்கொட்லாந்தில் லொக் லெவென் அரண்மனையில் சிறை வைக்கப்பட்டிருந்த முதலாம் மேரி அங்கிருந்து தப்பி வெளியேறினாள்.
- மே 23 - நெதர்லாந்து ஸ்பெயினிடம் இருந்து விடுதலையை அறிவித்தது.

## பிறப்புகள்
- ஏப்ரல் 5 - எட்டாம் அர்பன் கத்தோலிக்க திருச்சபையின் திருத்தந்தை (இ. 1644)

## நாட்காட்டி
# 1241



**1241** (MCCXLI) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
- மார்ச் 18 - போலந்தின் கிராக்கோவ் நகரம் மங்கோலியர்களினால் சேதமாக்கப்பட்டது.
- ஏப்ரல் 9 - மங்கோலியப் படைகள் போலந்து மற்றும் ஜெர்மனியப் படைகளைத் தாக்கி தோற்கடித்தனர்.

## நாட்காட்டி
# 1651



**1651** (MDCLI) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- சனவரி 1 - இரண்டாம் சார்ல்சு இசுக்கொட்லாந்தின் பேரரசனாக முடிசூடினான்.
- பெப்ரவரி 22 - வடகடலில் ஏற்பட்ட புயல் செருமனியின் கரையோரப் பகுதியில் ஆயிரக்கணக்கானோரை மூழ்கச் செய்தது. யூயிஸ்டு தீவு இரண்டாகப் பிளந்தது. பூயிசு தீவின் மேற்குப் பகுதி அழிந்தது.
- மார்ச் 4-5 - வடகடலில் ஏற்பட்ட இரண்டாவது புயல் நெதர்லாந்தைத் தாக்கியது. ஆம்ஸ்டர்டம் நகரம் வெள்ளத்தில் மூழ்கியது.
- சூன் 28-30 - உக்ரைன், பெரெஸ்தெச்கோ நகரில் போலந்து-லித்துவேனிய படையினர் சப்போரோசியான் கொசாக்குகளைத் தோற்கடித்தனர். இப்போரில் இருதரப்பிலும் 205,000 படையினர் பங்குபற்றினர்.
- செப்டம்பர் 3 - இங்கிலாந்து உள்நாட்டுப் போர்: வூஸ்டர் நகரில் இடம்பெற்ற சண்டையில் இங்கிலாந்தின் வருங்கால அரசன் இரண்டாம் சார்லசு தோற்கடிக்கப்பட்டார்.
- அக்டோபர் 15 - இரண்டாம் சார்ல்சு பிரான்சுக்குத் தப்பி ஓடினான்.

## பிறப்புகள்
- ஏப்ரல் 21 - புனிதர் யோசப் வாஸ், இலங்கையில் சேவையாற்றிய கத்தோலிக்க மதகுரு (இ. 1711)

## இறப்புகள்
- பெட்ரோ பரேட்டோ டி ரெசென்டே, போர்த்துக்கீசக் கிழக்கிந்திய அரசாங்கத்தின் குடிசார் அலுவலரும், நிலப்படவரைஞரும்
# ஆய்வேடு


துருக்கிப் படைகளுக்கு எதிராகப் போரிட்ட போலந்து படைகளுக்கு புனிதர் இசுடானிசுலாசு கோசுத்கா அருளாசி வழங்குதலைக் காட்டுகிறது.]]  
**ஆய்வேடு ** (*dissertation*) அல்லது **ஆய்வாக்கம்** (*thesis*) என்பது பட்டப்படிப்பு அல்லது தொழில்முறை தகுதி பெறுவதற்காக ஒரு மாணவரின் ஆய்வு மற்றும் புரிதல்களை உள்ளடக்கிய ஆவணம் ஆகும். ஆங்கிலத்தில் குறிப்பிடும்போது சில நாடுகளிலும் பல்கலைக்கழகங்களிலும் "தீசிஸ்" அல்லது உடனொத்த சொல் பட்டப்படிப்பு மற்றும் பட்ட மேற்படிப்புக்காக வழங்கப்படும் ஆய்வுக்கட்டுரைக்கும் "டிசெர்டேசன்" என்ற சொல் முனைவர் பட்டப்படிப்பிற்கான ஆய்வுக் கட்டுரைக்கும் பயன்படுத்தப்படுகிறது. வேறு சில நாடுகளிலும் பல்கலைக்கழகங்களிலும் இதற்கு எதிர்மாறாகவும் பயன்படுத்தப்படுகிறது.  

தவிரவும் இச்சொற்கள் பட்டம் பெறுவதற்கு மட்டுமன்றி சில நேரங்களில் பொது ஆய்வுகளின் முடிவுகளைத் தாங்கி வரும் ஆவணங்களுக்கும் பயன்படுத்தப்படுகிறது.  
## ஆய்வேட்டின் கட்டமைப்பும் வழங்குநடைகளும்
### கட்டமைப்பு

### வழங்குநடை

### ஆய்வுப்பொருள் மீளாய்வு

## ஆய்வேடு குழு

## ஆய்வேடு தேர்வுகள்

## ஆய்வேடு வழங்கல்கள்

## ஒளிப்படத் தொகுப்பு

## சான்றுகோள்கள்
# 14



கிபி ஆண்டு **14** (**XIV**) என்பது ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "பொம்பெயசு மற்றும் அப்புலெயசு ஆளுநர்களின் ஆட்சி ஆண்டு" (*Year of the Consulship of Pompeius and Appuleius*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 767" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 14 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினான்காம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### உரோமப் பேரரசு
- உரோமைப் பேரரசை நிறுவிய அகஸ்ட்டஸ் இறக்கிறான். இவன் கடவுளாக அறிவிக்கப்படுகிறான்.
- அகஸ்டசின் பெறாமகன் திபேரியசு பேரரசன் ஆகிறான்.
- அகஸ்டசின் இறப்பை அடுத்து ரைன் ஆற்றின் படையினர் கிளர்ச்சியில் ஈடுபட்டனர்; செருமானிக்கசு, துரூசசு ஆகியோர் கிளர்ச்சியை அடக்கினர்.
- செருமனியின் படைத்தளபதியாக செருமானிக்கசு நியமிக்கப்பட்டான். இவன் நடத்திய போர் 16 ஆம் ஆண்டில் முடிவடைந்தது.
- செருமனியின் ரூர் ஆற்றுக் கரைகளில் வாழ்ந்த மார்சி இனத்துக்கெதிராக செருமானிக்கசு பெரும் தாக்குதலை நடத்தினான். மார்சி இனத்தவர் பலர் கொல்லப்பட்டனர்.
- கணக்கெடுப்பு ஒன்றின் படி, உரோமைப் பேரரசில் 4,973,000 குடிமக்கள் வாழ்ந்தனர்.

#### ஆசியா
- சீனாவை பஞ்சம் தாக்கியது. சீனர்கள் பலர் தன்னின உயிருண்ணிகளாயினர்.
</onlyinclude>  

## இறப்புகள்
- ஆகஸ்டு 19 &ndash; அகஸ்ட்டஸ், ரோமப் பேரரசன் (பி. கிமு 63)
# 15



கிபி ஆண்டு **15** (**XV**) என்பது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "சீசர் மற்றும் பிளாக்கசு ஆளுநர்களின் ஆட்சி ஆண்டு" (*Year of the Consulship of Caesar and Flaccus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 768" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 15 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினைந்தாம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### உரோமப் பேரரசு
- எமோனா (இன்றைய லியுப்லியானா) அமைக்கப்பட்டது.
- செருமானிக்கசு ஆர்மீனியசுடன் டுயூட்டபுர்க் என்னுமிடத்தில் போரிட்டான்.
- ஆர்மீனியசின் மனைவி துஸ்நெல்டாவை செருமானிக்கசு கைப்பற்றினான்.
- டைபர் ஆறு பெருக்கெடுத்ததில் உரோமை நகரின் பெரும்பகுதி வெள்ளத்தில் மூழ்கியது.
</onlyinclude>  

## கலை
- உரோமைப் பேரரசன் அகஸ்டசின் வரலாற்றை நிகோலசு தமாசுகசு எழுதி வெளியிட்டார்.

## பிறப்புகள்
- செப்டம்பர் 24 - விட்டேலியசு, உரோமைப் பேரரசன்
- நவம்பர் 6 - அக்ரிப்பினா, உரோமைப் பேரரசி (இ. 59)
# வார்ப்புரு:Infobox integer sequence


| caption = }}}  

| label1 = நினைவுப் பெயர்  
| data1 = }  

| label2 = வெளியீட்டு ஆண்டு  
| data2 = }  

| label3 = வெளியீட்டாளர்  
| data3 = }  

| label4 = அறியப்பட்ட குறிச்சொற்களின் எண்ணிக்கை  
| data4 = }  

| label5 = Conjectured number of terms  
| data5 = }  

| label6 = உறுப்புகளின் மொத்த எண்ணிக்கை  
| data6 = }  

| label7 = தாய்த் தொடர்வரிசை  
| data7 = }  

| label8 = வாய்பாடு  
| data8 = }  

| label9 = முதல் உறுப்புகள்  
| data9 = }  

| label10 = அறியப்பட்ட மிகப்பெரிய உறுப்பு  
| data10 = }  

| label11 = OEIS குறியீடு  
| data11 = [} }]  

| below =  
}}<noinclude>  

</noinclude>
# சாரதா நம்பிஆரூரன்


முனைவர் **சாரதா நம்பிஆருரன்** ஒரு தமிழறிஞர், சொற்பொழிவாளர், பட்டிமன்றப் பேச்சாளராவார். இவர் தமிழ்நாட்டு தகவல் ஆணையத்தின் முதன்மை ஆணையராகவும் சென்னை கம்பன் கழகத்தின் இணைச் செயலராகவும் பதவி வகித்துள்ளார். இவரது கணவர் கு. நம்பிஆருரன் தனித்தமிழ் இயக்கத்தைத் தொடங்கிய மறைமலைஅடிகளின் மகளான கு. திரிபுரசுந்தரியின் மகனாவார்.  

## இளமைக்காலமும் கல்வியும்
திருநெல்வேலி மாவட்டம் சங்கர நயினார் கோயிலைச் சேர்ந்த இவர் சென்னை இராணி மேரிக் கல்லூரியில் 1967 இல் முதுகலைத் தமிழில் பட்டமும் திருச்சி பாரதிதாசன் பல்கலைக்கழகத்தில் 1982 இல் நிறைஞர் பட்டமும் மதுரை காமராசர் பல்கலைக்கழகத்தில் 1987 இல் முனைவர் பட்டமும் பெற்றார்.  

## பணி வாழ்க்கை
1967 முதல் நாமக்கல், திண்டுக்கல், மதுரை, தஞ்சாவூர், சென்னை இராணி மேரிக் கல்லூரிகளில் தமிழ்ப்பேராசிரியராகப் பணியாற்றியவர். சேலம் அரசினர் மகளிர் கலைக்கல்லூரியில் 2004 முதல் 2005 வரை முதல்வராகப் பணியாற்றி ஓய்வு பெற்றார். 1972 முதல் 1976 வரை குடும்பத்துடன் இலண்டனில் வாழ்ந்தபோது பி.பி.சி. தமிழோசையில் பணியாற்றினார்.  

### இலக்கிய சமயப்பணி
இலண்டன் முருகன்கோவில் குழுவில் சிறப்பு உறுப்பினராகவும் இலண்டனில் முறையாகத் தமிழ் வகுப்பும் இசைவகுப்பும் நடத்தினார். தமிழ்ப்புலமை, இசையாற்றல் ஆகிய இரண்டையும் இணைத்து இசை பேருரை ஆற்றுவது இவரின் தனிச்சிறப்பு அகில இந்திய வானொலி நிலையத்தில் 15 வயது முதல் இளையபாரதம், வினாடி வினா, மாதர் நிகழ்ச்சி, சான்றோர் சிந்தனை, இலக்கியப் பேருரைகள் வழங்கியுள்ளார். 1991- 92 மார்கழி மாதம் 30 நாட்களும் வானொலியில் திருவெம்பாவைப் பாடல்களுக்கு விளக்கம் தந்துள்ளார். தொலைக்காட்சியிலும் வினாடிவினா, சமயப் பேருரைகள், இலக்கியச் சோலை நிகழ்ச்சிகள் தயாரித்து வழங்கியுள்ளார். 1992 ல் கும்பகோணத்தில் நடைபெற்ற மகாமகம் விழாவைத் தொலைக்காட்சி ஒளிபரப்பிய போது நேர்முக வர்ணனை செய்துள்ளார். இலங்கை, சிங்கப்பூர், அமெரிக்கா, கனடா உள்ளிட்ட பல அயல்நாடுகளில் இலக்கிய சமய சொற்பொழிவுகளை ஆற்றியுள்ளார்.  

## வெளியிட்ட நூல்கள்
1. அலைகடலுக்கப்பால்-பயணநூல்
1. நீலாம்பிகை அம்மையாரின் படைப்புகளில் சமுதாயச் சிந்தனைகள்
1. பாவைப்பாடல் - விளக்கம்
1. செஞ்சொற்கவி இன்பம்
1. தனித்தமிழ் இயக்கத்தின் தோற்றமும் வளர்ச்சியும்
1. ஆரூரன் அருந்தமிழ்
1. சான்றோர் சிந்தனைகள்
1. சொற்றமிழ் பாடுக.
1. சகல கலாவல்லி மாலை (உரை)
1. பயன் தரும் பதிகங்கள்.

## குறிப்பிடத்தக்க விருதுகள்
- தமிழக அரசு - நல்லாசிரியர் விருது டாக்டர் ராதாகிருஷ்ணன் விருது (1997)
- தமிழக அரசின் கலைமாமணி விருது (1998)
- தமிழக அரசின் பேரறிஞர் அண்ணா விருது (2007)
- சென்னை கம்பன் கழகத்தின் இயற்றமிழ் அறிஞர் விருது (2025)
# கிங்டம் நிலையம்



**கிங்டம் மையம்** அல்லது **மன்னராட்சி மையம்** அல் மம்லக்கா டவர் சவூதி அரேபியாவின் தலைநகரான ரியாத்தில் அமைந்துள்ள ஒரு வானளாவிய கட்டடம் ஆகும். மொத்தம் 99 மாடிகளுடன் 302.3 மீட்டர் (992 அடி) உயரத்துடன் இருக்கம் இது சவுதிஅரேபியாவின் இரண்டாவது மிக உயரமான கட்டடம் ஆகும். இதன் 99-வது மாடியில் பார்வையாளர்கள் ரசிப்பதற்காக ஒரு பார்வைப்பகுதியும் உள்ளது.  

கட்டடம் 3,000 வாகனங்கள் நிறுத்தும் வகையில் 100,000 சதுர மீட்டர் பரப்புள்ள தளத்தில் அமைந்துள்ளது.  

=
# மைக்கேல் மீக்சு (மென்பொருள் உருவாக்குனர்)


**மைக்கேல் மீக்சு** (ஆங்கிலம்:Michael Meeks)கட்டற்ற மென்பொருள் உருவாக்கத்தில் ஈடுபட்டிருக்கும் ஒரு மென்பொருள் உருவாக்குனர் ஆவார். இவர், அலுவலக பயன்பாட்டு மென்பொருளான ஓப்பன் ஆபிசு உருவாக்கத்தில் முக்கிய பங்காற்றியுள்ளார். தற்போது லிப்ரே ஆபிசு உருவாக்கம், மேம்பாடு மற்றும் பரப்புதல் பணிகளில் ஈடுபட்டுள்ளார். இவர் நோவெல் நிறுவனத்தில்(Novell Inc.,) பணியாற்றிவருகிறார். குனோம் திட்டத்தில் நீண்டநாட்களாக பங்களித்து வருகிறார், குறிப்பாக குனோம் கட்டமைப்பான கோர்பா, பொனோபொ போன்றவற்றில் இவரது பங்களிப்பு குறிப்பிடத்தக்கது.
# 1772



**1772** (MDCCLXXII) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.  

## நிகழ்வுகள்
- ஜனவரி 1 - 90 ஐரோப்பிய நாடுகளில் பயன்படுத்தக்கூடியதான உலகின் முதலாவது பயணிகள் காசோலை லண்டனில் விற்பனைக்கு வந்தது.

## நாள் அறியப்படாதவை

## பிறப்புகள்
- ஏப்ரல் 28 - ஜான் லாம்பேர்ட் (John Lambert) இங்கிலாந்து அணியின் துடுப்பாட்டக்காரர். (இ. 1847)
- மே 24 - சார்ல்ஸ் மொன்டேகு ஸ்காட் (Charles Montagu-Scott, 4th Duke of Buccleuch) இங்கிலாந்து அணியின் துடுப்பாட்டக்காரர். (இ. 1819)
- சூன் 18 - ரிச்சர்ட் பெக்கட் (Richard Beckett) இங்கிலாந்து அணியின் துடுப்பாட்டக்காரர். (இ. 1809)
- அக்டோபர் 21 - சாமுவேல் டெய்லர் கோல்ரிட்ஜ் ஓர் ஆங்கில கவிஞராவார். (இ. 1834)
- ஜேம்ஸ் லாட்புரோக் இங்கிலாந்து அணியின் துடுப்பாட்டக்காரர். (இ. 1847)

## இறப்புகள்
- சூலை 23 - ஜான் பிரயன்ட் (John Bryant) இங்கிலாந்து அணியின் துடுப்பாட்டக்காரர். (பி. 1717)

## நாட்காட்டி
# 1771



**1771** (MDCCLXXI) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
- பெப்ரவரி 12 - சுவீடன் மன்னன் அடொல்ஃப் பிரெடெரிக் இறந்ததை அடுத்து அவனது மகன் மூன்றாம் குஸ்டாவ் மன்னன் ஆனான்.
- சூலை 17 - இங்கிலாந்தின் சாமுவேல் ஹேர்னுடன் பயணித்த கனடாவின் சிப்பேவியன் பழங்குடிகளின் தலைவன் இனூயிட் மக்களின் ஒரு கூட்டத்தை நுனாவுட்டில் படுகொலை செய்தான்.
- அக்டோபர் 9 - டச்சு சரக்குக் கப்பல் பின்லாந்துக் கரையில் மூழ்கியது.

## நாள் அறியப்படாதவை

## பிறப்புகள்
- மார்ச்சு 14 - ஃபீலிக்ஸ் லாட்புரோக் (Felix Ladbroke) இங்கிலாந்து அணியின் துடுப்பாட்டக்காரர். (இ. 1840)
- மே 14 - ராபர்ட் ஓவன் ஒரு வேல்ஸ் சமூக சீர்திருத்தவாதியும் கற்பனாவாத சோசலிசம், கூட்டுறவு இயக்கம் ஆகியவற்றை உருவாக்கியவர்களில் ஒருவரும் ஆவார். (இ. 1858)
- செப்டம்பர் 25 - ஹென்ரி பர்ரோஸ் இங்கிலாந்து அணியின் துடுப்பாட்டக்காரர். (இ. 1829)

## இறப்புகள்

## நாட்காட்டி
# கிமு 2-ஆம் நூற்றாண்டு



**கிமு 2-ம் நூற்றாண்டு** (*2nd century BC*) என்பது கிமு 200 ஆம் ஆண்டின் முதலாவது நாளில் தொடங்கி கிமு 101 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.  

இரண்டாவது பியூனிக் போரில் வெற்றி பெற்ற உரோமைக் குடியரசு தனது எல்லையை மேலும் விரிவாக்கி, கடைசியாக கிரேக்கத்தையும் தன்னுடன் இணைத்துக் கொண்டது. மூன்றாம் பியூனிக் போரை அடுத்து கார்த்தேஜ் நகரை முற்றாக அழித்து வடக்கு ஆப்பிரிக்கக் கரையையும் கைப்பற்றியது. உரோமின் ஆதிக்கம் கிட்டக் கிழக்கு வரை பரவியது. செலுசிட் இராச்சியம் போன்ற எலெனிஸ்டிக் நாடுகள் புதிய ஆட்சியாளர்களுடன் போரினை விரும்பாத நிலையில் உரோமர்களுடன் உடன்பாட்டுக்கு வந்தன. நூற்றாண்டின் இறுதியில், உரோம இராணுவத்தில் சீர்திருத்தங்கள் மேற்கொள்ளப்பட்டன. பொதுமக்கள் இராணுவம் கையசு மாரியசு தலைமையிலான தொழில்சார் தன்னார்வமுள்ள இராணுமாக மாற்றப்பட்டது.  

கிழக்காசியாவில், சீனா ஆன் அரசமரபின் கீழ் பெரும் வெற்றி பெற்று வந்தது. ஆன் பேரரசு கிழக்கே கொரியா முதல் தெற்கே வியட்நாம், மேற்கே தற்போதைய கசக்ஸ்தான் வரை தனது எல்லையை விரிவாக்கியது. அத்துடன் இந்த நூற்றாண்டில் ஆன் பேரரசு மேற்குலகில் நாடுகளைக் காண்பதற்காக சாங் குயின் என்ற தனது நாடுகாண் பயணியை அனுப்பியது.  

## நிகழ்வுகள்
- மார்ச் 14, கிமு 190 - உரோமையில் சூரிய கிரகணம் பதியப்பட்டது
- கிமு 175 - சிரியாவின் நான்காம் செலூக்கசு கொல்லப்பட்டதை அடுத்து நான்காம் அண்டியோக்கசு முடிசூடினான்.
- சூன் 21, கிமு 168 - உரோமில் நிலவு மறைப்பு பதியப்பட்டது.
- கிமு 164 - எருசலேம் கோவில் மறுசீரமைக்கப்பட்டது. அனுக்கா விழா ஆண்டுதோறும் கொண்டாடப்படுகிறது.
- கிமு 148 - உரோமைப் பேரரசு மக்கெடோனியாவைக் கைப்பற்றியது.
- கிமு 1129 - செலூசிட் இராச்சியம் கவிழ்ந்தது.
- தேரவாத பௌத்தம் இலங்கையில் மகிந்தவினால் அறிமுகப்படுத்தப்பட்டது.
# 1765



**1765** (MDCCLXV) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
<onlyinclude>  
- மே 18 &ndash; கனடாவின் மொன்ட்றியால் நகரத்தின் பெரும்பகுதி தீயினால் அழிந்தது.
- ஆகஸ்டு 9 &ndash; உருசிய இராணி இரண்டாம் கத்தரீன் ஓட்காவினை தயாரிக்க புதிய வழிமுறையினை செயற்படுத்த ஆணையிட்டார்.
- செப்டம்பர் 6 &ndash; சுவிட்சர்லாந்தில் இழான் இழாக்கு உரூசோவின் வீடு தாக்கப்பட்டது.
- உண்மையான முதல் உணவகம் பாரிஸ் நகரத்தில் தொடங்கப்பட்டது.
</onlyinclude>  

## பிறப்புகள்
- மார்ச் 7 - யோசெப் நிசிபோர் நியெப்சு (Joseph Nicéphore Niépce) ஒரு பிரான்சியக் கண்டுபிடிப்பாளர். (இ. 1833)
- செப்டம்பர் 13 - ஹென்ரி ஃபிட்ஸ்ராய் ( Henry Fitzroy) இங்கிலாந்து அணியின் துடுப்பாட்டக்காரர். (இ. 1794)
- செப்டம்பர் 18 - பதினாறாம் கிரகோரி புனித ஆசிர்வாதப்பர் சபைத் துறவி மற்றும் கத்தோலிக்கத் திருச்சபையின் திருத்தந்தையாக இருந்தவர். (இ. 1846)
- ஹென்ரி குரோசியர் இங்கிலாந்து அணியின் துடுப்பாட்டக்காரர்.

## நாட்காட்டி
# வரித்தலை வாத்து



**வரித்தலை வாத்து** (**Bar-headed Goose**)(*அன்சர் இண்டிகசு*), அல்லது பட்டைத்தலை வாத்து  
மத்திய ஆசியாவின் மலை ஏரிகளில் இனப்பெருக்கம் செய்து தெற்காசியாவிற்கு வலசை போகும் வாத்து இனமாகும்; மிக அதிக உயரத்தில் பறந்து செல்லும் பறவையாக இது இருக்கலாம் என்று ஆய்வுகள் தெரிவிக்கின்றன.  

## உடலமைப்பு
மயிலை நிறமும் பழுப்பு நிறமும் கூடிய உடலும் வெண்ணிற தலையும் கழுத்தும் கொண்டு விளங்கும் வாத்து; பிடரியில் காணப்படும் இரு கரும்பட்டைகள் இதன் பெயர்க்காரணமாக அமைந்தன. ஆண் வாத்திற்கும் பெண் வாத்திற்கும் வேறுபாடு காணப்படுவதில்லை . அளவில் நடுத்தர வாத்து என்ற பிரிவிலுள்ள பட்டைத்தலை வாத்து, 71–76 செ.மீ (28–30 அங்குலம்) மொத்த நீளமும் 1.87–3.2 கிலோ கிராம் (4.1–7.1 lb) எடையும் கொண்டது.  

## சிறப்பியல்புகள்
- உலகின் மிக உயரத்தில் பறக்கக்கூடிய பறவையினங்களுள் ஒன்று. அவ்வாறு பறக்கும் போது, அவைகள் காற்றில் மிதந்துச் செல்வதில்லை. மாறாக இறக்கைகளை, பலமாக அடித்துக்கொண்டு பறக்கிறது. இதனால் உடல் சூடு அதிகமாகி, உயரத்திலிருக்கும் குளிர்ச்சியிலிருந்து பாதுகாப்பு கிடைக்கிறது.
- பூமியை விட்டு மேலே செல்ல,செல்ல உடலுக்குத் தேவைப்படும் உயிர்க்காற்று(oxygen) மிகவும் குறைவாகவே கிடைக்கும். ஏனெனில், அங்குள்ள வான்சூழலில் 30% உயிர்க்காற்றே இருக்கும். அக்குறைந்த காற்றை, சிறப்பாக பயன்படுத்த, இதன் உடலின் குருதி தந்தூகிகள் சிறப்பான முறையில் அமைந்துள்ளதால், அத்தந்தூகிகள் அப்பறவைக்கு தேவைப்படும் உயிர்க்காற்றை, செவ்வனே உடல்முழுவதும் சீராகத் தருகின்றன. இதனால் பறவையால் 7மணி நேரத்திற்கும் மேலேயே, தொடர்ந்து பறக்க முடிகிறது. அதாவது 1000 கி.மீ.களுக்கும் மேலே, எங்கும் நில்லாமல் தொடர்ந்து பறக்கிறது.
- இவைகள் மணிக்கு 80 கி.மீ.வேகத்தில் பறக்கின்றன. நல்ல காற்றோட்டச் சூழல் இருப்பின், அதன் பறக்கும் வேகம்160கி.மீ. வரை எனக் கணக்கிட்டுள்ளனர்.

## சூழலியல்
இதன் வெயிற்கால வாழ்விடம் மலை ஆறுகளாகும்; அங்குள்ள சிறு புல் பூண்டுகள் இதன் உணவாகும். நடு ஆசிய நாடுகளான மங்கோலியா, கசகசுதான், கிரிகிசுதான், தசிகிசுதான், மேற்கு சீனா , இந்தியாவில் லதாக், திபெத் இவற்றின் எண்ணிக்கையை அறிவது மிகவும் கடினம் ஏனெனில், இவை மேல், தங்கள் வாழ்விடங்களைக் கொண்டுள்ளன
# எதிர்க்கட்சித் தலைவர் (இலங்கை)



இலங்கையில் **எதிர்க்கட்சித் தலைவர்** (*Leader of the Opposition*) என்பவர் முக்கிய எதிர்க்கட்சிக்குத் தலைமை தாங்குபவர் ஆவார். இக்கட்சி இலங்கை நாடாளுமன்றத்தில் அரசில் அங்கம் வகிக்காத மிகப் பெரும் கட்சியின் தலைவர் அல்லது நாடாளுமன்றத்தில் இரண்டாவது பெரும் கட்சியின் தலைவர் ஆவார். இப்பதவி பொதுநலவாய நாடுகளில் அங்கம் வகிக்கும் நாடுகளில் ஒரு பொதுவான அரசியல் பதவியாகும்.  

தற்போதைய எதிர்க்கட்சித் தலைவர் ஐக்கிய மக்கள் சக்திபின் தலைவர் சஜித் பிரேமதாச ஆவார்.  

## எதிர்க்கட்சித் தலைவர்கள் (1947–இன்று)
அரசுத்தலைவராகவோ அல்லது பிரதமர்களாகவோ பதவியில் இருந்தவர்கள் *சாய்வெழுத்தில்* தரப்பட்டிருக்கிறது.  

### பிரதிநிதிகள் சபை (1947–1972)

| # | தலைவர் | அரசியல் கட்சி | பதவிக் காலம் |
| --- | --- | --- | --- |

### தேசிய அரசுப் பேரவை (1972–1978)

| # | தலைவர் | அரசியல் கட்சி | பதவிக்காலம் |
| --- | --- | --- | --- |

### நாடாளுமன்றம் (1978–இன்று)

| # | தலைவர் | அரசியல் கட்சி | பதவிக்காலம் |
| --- | --- | --- | --- |
# 1 E+9 மீ²



பல மடங்கு அளவுகளில் வேறுபடும் புவியியல் பகுதிகளை ஒப்புநோக்க கீழே 1000 km<sup>2</sup>க்கும் 10000&nbsp;கி.மீ.<sup>2</sup>க்கும் இடையேயுள்ள பகுதிகள் பட்டியலிடப்பட்டுள்ளன.  

- 1000 கி.மீ.<sup>2</sup>க்குக் குறைவான பரப்பளவுள்ளவை
- 1000&nbsp;கி.மீ.<sup>2</sup>க்கு இணையானவை:
  - **1 E+9 மீ²**
  - 32&nbsp;கி.மீ. நீளமுள்ள பக்கங்களை உடைய சதுரம்
  - 18&nbsp;கி.மீ. ஆரையுடைய வட்டம்
  - 100,000 ஹெக்டேர்கள்
  - ஏறத்தாழ. 386 சதுர மைல்கள்
  - ஏறத்தாழ 247,105 ஏக்கர்கள்

## ஆப்பிரிக்கா
- 1,651&nbsp;கி.மீ<sup>2</sup> — சன்சிபார், தான்சானியா தீவுகள், இந்தியப் பெருங்கடல்
- 1,860&nbsp;கி.மீ<sup>2</sup> — மொரிசியசு, இந்தியப் பெருங்கடல்
- 2,170&nbsp;கி.மீ<sup>2</sup> — கொமொரோசு, இந்தியப் பெருங்கடல்
- 2,499&nbsp;கி.மீ<sup>2</sup> — கேப் டவுன், தென்னாப்பிரிக்கா
- 3,000&nbsp;கி.மீ<sup>2</sup> — டானா ஏரி, எதியோப்பியா
- 4,033&nbsp;கி.மீ<sup>2</sup> — கேப் வெர்ட், அட்லான்டிக் பெருங்கடல்
- 7,234&nbsp;கி.மீ<sup>2</sup> — கேனரி தீவுகள், ஸ்பெயின்
- 8,502&nbsp;கி.மீ<sup>2</sup> — வோல்டா ஏரி, கானா
- 9,965&nbsp;கி.மீ<sup>2</sup> — கின்ஷாசா, காங்கோ மக்களாட்சிக் குடியரசு

## ஆசியா
- 1,004&nbsp;கி.மீ<sup>2</sup> — சமுட் பிரகான் பிரதேசம், தாய்லாந்து
- 1,035&nbsp;கி.மீ<sup>2</sup> — புபனேசுவர், இந்தியா
- 1,057&nbsp;கி.மீ<sup>2</sup> — உல்சான், தென் கொரியா
- 1,074&nbsp;கி.மீ<sup>2</sup> — சாங்குவா கவுன்டி, தாய்வான்
- 1,108&nbsp;கி.மீ<sup>2</sup> — ஹொங்கொங்
- 1,221&nbsp;கி.மீ<sup>2</sup> — டோயுவான் கவுன்டி, தாய்வான்
- 1,291&nbsp;கி.மீ<sup>2</sup> — யுன்லின் கவுன்டி, தாய்வான்
- 1,398&nbsp;கி.மீ<sup>2</sup> — புல்வாமா மாவட்டம், சம்மு காசுமீர், இந்தியா
- 1,414&nbsp;கி.மீ<sup>2</sup> — ஆலப்புழா மாவட்டம், கேரளம், இந்தியா
- 9,323&nbsp;கி.மீ<sup>2</sup> — யமகாடா, சப்பான்

## ஐரோப்பா
- 1,285&nbsp;கி.மீ<sup>2</sup> — ரோம் இத்தாலி
- 9,251&nbsp;கி.மீ<sup>2</sup> — சிப்ரஸ் தீவு
- 9,536&nbsp;கி.மீ<sup>2</sup> — கரின்தியா, ஆஸ்திரியா

## வட அமெரிக்கா
- 1,214&nbsp;கி.மீ<sup>2</sup> — நியூ யார்க், ஐக்கிய அமெரிக்கா
- 2,779&nbsp;கி.மீ<sup>2</sup> — ஒட்டாவா, ஒன்டாரியோ, கனடா

## தென் அமெரிக்கா
- 1,523&nbsp;கி.மீ<sup>2</sup> — சாவோ பாவுலோ, பிரேசில்
- 8,394&nbsp;கி.மீ<sup>2</sup> — சிலோ தீவுகள், சிலி

## ஓசியானா
- 1,687&nbsp;கி.மீ<sup>2</sup> — சிட்னி, ஆஸ்திரேலியா
- 2,860&nbsp;கி.மீ<sup>2</sup> — சமோவா
- 8,806&nbsp;கி.மீ<sup>2</sup> — மெல்பேர்ண், ஆஸ்திரேலியா
- 10,000 கி.மீ<sup>2</sup>க்குக் அதிகமான பரப்பளவுள்ளவை
# வேலம்மா வலசு கோப்பிணேஸ்வரர் கோயில்



**வேலம்மா வலசு கோப்பிணேஸ்வரர் கோயில்** என்பது சேலம் மாவட்டம் சங்ககிரிக்கும் எடப்பாடிக்கும் இடையில் வேலம்மா வலசு அருகில் அமைந்துள்ள ஒரு சிவன் கோயில் ஆகும்.  

இவ்வாலயம், 1765 ஆம் ஆண்டு ஆம் வருடம் கட்டப் பெற்று, பிற்காலங்களில் சிதைவடைந்துள்ளது. 1980களில், இக்கோவிலின் வரலாறு பற்றி கேள்விப்பட்டு, கோவை மாவட்டத்தைச் சேர்ந்த பீளமேடு விசுவநாதன் என்பவர் முயற்சியெடுத்து இக்கோயிலினை 1982ஆம் ஆண்டு கண்டுபிடித்தார். அவர் காலத்தில் கோவிலின் உடைந்த சிற்பங்களையும், மதில் சுவரும் கண்டுபிடிக்கப்பட்டு, தொல்லியல் ஆய்வின் மூலம் இக்கோவில் 17ஆம் நூற்றாண்டில் கட்டப்பட்டது என சான்றளிக்கப் பட்டுள்ளது. அவர்தம் முயற்சியில், கருவறை கட்டப்பட்டு நித்திய பூஜை செய்யப்பட்டது. தற்பொழுது, கோவில் மீண்டும் சிதிலமடைந்து செட்டியார்களின் கவனமும், பொது மக்களின் கவனமும் இல்லாமல் உள்ளது.  

## தலவரலாறு
காவிரி படுகையில் வாழ்ந்து அரசருக்கு உறுதுணையாய் நின்ற செட்டியார்கள் 17ஆம் நூற்றாண்டில் மராட்டியர்களின் படையெடுப்பின் பொழுது நாயக்க மன்னர்களுக்கு படை, பொருள், குதிரை, யானை, போர் கருவிகள், என பல உதவிகள் செய்ததால், மராட்டியர்களுக்கு மிகுந்த சேதம் ஏற்பட்டது. தமிழ் நாட்டின் ஆட்சியை பிடித்த மராட்டியர்களின் கோபத்தினால் செட்டியார்கள் வியாபாரம் செய்வதற்கு தடை விதிக்கப்பட்டது. மேலும் ஆண் செட்டிகளை சிரச் சேதம் செய்ய முடிவெடுக்கப்பட்டது. மூத்த அப்பச்சியின் யோசனைப்படி, 500 இளம் தம்பதிகளை (பால்ய விவாகம் செய்வித்து) இரகசியமாய் சங்ககிரி நாயக்க மன்னர்களுக்குட்பட்ட பகுதிக்கு குடியமர்த்தினர். இதனால் இக்குடும்பங்கள் ஐநூற்று செட்டிமார் எனவும், கொங்கு பகுதியில் குடிஅமர்த்தப் பட்டதால் கொங்கு செட்டியார் எனவும் அழைக்கப் பெற்றனர். செட்டிமார்கள் சிறந்த சிவ பக்தர்கள். கொங்கு பகுதியில் உள்ள பெரும்பாலான சிவன் கோயில்கள் செட்டியார்களின் பொருளுதவியினாலேயே கட்டப்பட்டது.  

இவர்களில் ஒரு பகுதியினர் செட்டியார் குட்டை எனும் பகுதியில் ( தற்பொழுது சேலம் மாவட்டம் சங்ககிரிக்கும் எடப்பாடிக்கும் இடையில் வேலம்மா வலசு அருகில்) தங்கி விவசாயம் மற்றும் வியாபாரம் செய்தனர். அவர்களின் குடும்பத்திற்காக அருகிலேயே சிவன் கோயிலையும் கட்டினர். இச்சமயத்தில் சங்ககிரி நாயக்க மன்னர்களும் மராட்டியர்களின் ஆட்சிக்கு அடி பணிந்தனர். மராட்டியர்களுடன் சமரசம் செய்துகொள்ள செட்டிமார்கள் வழி தேடினர்  

மராட்டியர்களின் குலதெய்வம் சிவன். சல்சட்டே என்று அழைக்கப்பட்ட பம்பாய் நகர், மராட்டிய தேசம், தட்சிண திராவிட நாடுகள் எல்லாம் மீண்டும் மராட்டியர் வசம் வந்ததை கொண்டாடும் வகையில்,பம்பாய் அருகிலுள்ள தானே எனும் ஊரில் உள்ள கோப்பிணேஸ்வரர் கோயில், 1760 ஆம் ஆண்டு புதுப்பிக்கப்பட்டது.  

அந்த ஈஸ்வரன் பெயரையே செட்டியார்களின் புதிய கோயிலின் சிவபெருமானுக்கும் வைத்து வணங்கினர். இறைவிக்கு அங்கயற்கண்ணி என பெயரிட்டனர். ஈசன் எப்பெயரில் இருந்தாலும் ஈசனே. பக்தர்களை காத்து நிற்பதில் முதன்மையான கடவுளல்லவா?. ஈசன் மராட்டிய மன்னரின் கனவில் தோன்றி தான் செட்டியார் குட்டையில் எழுந்தருளியிருப்பதாகவும், தன்னருளால் இந்நாட்டு மக்கள் விவசாயம் செழித்து, பசி, பட்டினி இன்றி, குலம் தழைத்து, உடல் பிணியின்றி, நீண்ட ஆயுளுடன் வாழ்வார்கள் எனச் சொல்லி மறைந்தார். தூக்கம் கலைந்த மன்னர், அரண்மனையிலிருந்து உடனே செட்டிகுட்டை சென்று, ஈசனை வழிபட்டு, செட்டியார்களுக்கு அனைத்து உதவிகளும் செய்தார்.
# மோக்கா மாவட்டம்

*இதே பெயரில் பஞ்சாபில் உள்ள மாவட்டத்தைப் பார்க்க, மோகா மாவட்டம் கட்டுரையைப் பார்க்கவும்.*  

**மோக்கா மாவட்டம்** (Moka District) மொரீசியசு தீவின் மையப் பகுதியில் அமைந்துள்ள மாவட்டமாகும். 230.5 கி.மீ<sup>2</sup> பரப்பளவில் மோக்கா மாவட்டம் விரிந்துள்ளது. 31 திசம்பர் 2012 இன் மக்கள்தொகைக் கணக்கெடுப்பின்படி இங்கு 81820 நபர்கள் வாழ்கின்றனர்.
# பிலெய்ன்சு வில்ஹெம்சு மாவட்டம்

**பிலெய்ன்சு வில்ஹெம்சு மாவட்டம்** (Plaines Wilhems district) மொரீசியசின் ஒன்பது மாவட்டங்களுள் ஒன்று. இத்தீவிலேயே அதிக மக்கள்தொகையைக் கொண்ட மாவட்டம் இதுவே. இங்கு வந்து தங்கிய *வில்ஹெம் லெய்க்னிக்* என்பாரின் நினைவில் இப்பெயர் சூட்டப்பட்டது.  

## மொழி
இம்மாவட்டத்தில் வாழும் மூன்றரை லட்சம் மக்களில் 2,65,000 மக்கள் கிரியோலைத் தாய்மொழியாகவும், 27,000 மக்கள் பிரெஞ்சைத் தாய்மொழியாகவும், ஏனையோர் போச்புரி, சீனம், தமிழ், இந்தி, மராத்தி, தெலுங்கு ஆகிய மொழிகளைத் தாய்மொழியாகப் பேசுகின்றனர்.
# மலர் மன்னன்


**மலர் மன்னன்** எனப்படும் **சிவராமகிருஷ்ண அரவிந்தன்** (இறப்பு: பெப்ரவரி 9, 2013) தமிழகத்தின் மூத்த பத்திரிகையாளர், எழுத்தாளர், அரசியல் செயல்பாட்டாளர், இந்துத்துவ போராளி, ஆன்மிகவாதி என்று பன்முக சிறப்புகள் கொண்டவர். திராவிட இயக்கம் உருவானது ஏன், ஆர்யசமாஜம், திராவிட இயக்கம் புனைவும் உண்மையும், வந்தே மாதரம் உள்ளிட்ட பல புத்தகங்களை எழுதியுள்ளார்.  

1/4 (கால்) என்ற காலாண்டிதழை நடத்தியவர் மலர்மன்னன். இவரது 'மலையிலிருந்து வந்தவன்' என்ற புதினம் தீபம் இதழில் தொடராக வெளிவந்து, பின்னர் நூலாக வெளிவந்தது.  

மலர்மன்னனின் சகோதரர் அசோகன் *சாம்ராட்* என்ற பெயரில் எழுதுகிறார். சகோதரி விஜயா சங்கரநாராயணன் அரவிந்த அன்னை பற்றி அமுதசுரபியில் தொடர்ந்து எழுதி வந்தார்.
# பரம்

**பரம்**(ஆங்கிலம்: PARAM) என்பது இந்தியாவில் உருவாக்கப்பட்ட மீத்திறன் கணினி, இது இந்தியாவிலுள்ள மத்திய அரசின் மத்திய உயர்கணிணி மேம்பாட்டு மையத்தால்(சிடாக்) வடிவமைத்து உருவாக்கப்பட்டது ஆகும். **'பரம்**' என்ற வடமொழி சொல்லுக்கு *ஒப்புயர்வற்ற, தனிமுதன்மையான* என்று பொருள். பரம் என்ற பொதுப்பெயருடன் தொடர்ந்து பல மீத்திறன் கணினிகளை சிடாக் பல்வேறு காலகட்டங்களில் உருவாக்கி வருகிறது. இந்த வரிசையில் கடைசியாக உருவாக்கப்பட்டு சமீபத்தில் வந்த(பிப்ரவரி 8, 2013) மீத்திறன் கணினி பரம் யுவா II ஆகும். பரம் யுவா II 500 டெரா பிளாப்(tera flops) சக்தியுடன், 200 டெரா பைட்(tera byte) தேக்குத்திறனும் உடையது.  

## வரலாறு
இந்தியாவின் மீது விதிக்கப்பட்டிருந்த ஆயுத தடையாணையின் காரணமாக மீத்திறன் கணினிகளை உருவாக்கிவந்த கிரே கம்ப்யூட்டர்ஸ்(Cray computers) அதன் தொழில்நுட்பங்களையும், மீத்திறன் கணினிகளையும் இந்தியாவிற்கு தரமறுத்தது. இதன் காரணமாக 1980-ல் இந்திய அரசு உள்நாட்டிலேயே மீத்திறன் கணினிகள் மற்றும் அதை உருவாக்கும் தொழில்நுட்பத்தை வளர்ப்பதற்கான ஒரு திட்டத்தை கொண்டுவந்தது. இதை நிறைவேற்றவும், மீத்திறன் கணினித்துறையில் தன்னிறைவை அடையும் வகையிலும் 1988-ல் முனைவர். விஜய் பாட்கர்(Dr. Vijay Bhatkar) அவர்களை இயக்குனராகக்கொண்டு மத்திய உயர்கணிணி மேம்பாட்டு மையதை(சிடாக்) உருவாக்கியது. 1990-ல் மூல முன்மாதிரி வடிவம் உருவாக்கப்பட்டு, சூரிச்-சில் நடந்த மீத்திறன் கணினி மாநாட்டில் காட்சிபடுத்தப்பட்டது. இறுதியாக 1991-ல் பரம் 8000 உருவாக்கப்பட்டது, இதுதான் இந்தியாவின் முதல் மீத்திறன் கணினியாகும்.  

## பரம் வரிசையில் பல்வேறு காலகட்டங்களில் வந்த மீத்திறன் கணினிகள்
- பரம் 8000
- பரம் 8600
- பரம் 9900/SS
- பரம் 10000
- பரம் பத்மா
- பரம் யுவா
- பரம் யுவா II
:பரம் யுவா II சிடாக்-கினால் 3 மாதங்களில், 16 கோடி ரூபாய்($3 மில்லியன் அமெரிக்க டாலர்) செலவில் உருவாக்கப்பட்டு பிப்ரவரி 8 2013 அன்று நாட்டிறக்கு அர்பணிக்கப்பட்டது. உச்சபட்சமாக 524 டெரா பிளாப் வேகத்தில் செயல்படும் இந்த மீத்திறன் இதற்கு முன் வந்த பரம் யுவாவை விட 35% குறைந்த அளவு ஆற்றலையே எடுத்துக்கொள்கிறது. பரம் யுவா II லின்பாக் தரமுறையின் படி 360.8 டெரா பிளாப் அளவிற்கு தொடர்ந்த திறனை வெளிப்படுத்தும். இந்தியாவில் 500 டெரா பிளாப் வேகத்தைவிட அதிகமாக செயல்படும் திறனுடைய முதல் மற்றும் ஒரே மீத்திறன் கணினி இதுவே. இது வானியல், உயில்தகவலியல், வானிலை கணிப்பு, பூகம்பம் மற்றும் நில அதிர்வு, வானூர்திப் பொறியியல், அறிவியல் தகவல் பகுப்பாய்வு போன்ற ஆராய்ச்சிகளில் பயன்படுத்தப்படும். இந்தியாவின் முக்கிய கல்வி நிலையங்களான ஐஐடி, என்ஐடி போன்றவை இக்கணினியை தேசிய அறிவுசார் வலையிணைப்பின் மூலம் பயன்படுத்தும்.  

## உசாத்துணைகள்
# படியாக்கத்தேர்வு


**படியாக்கத்தேர்வு புனைக்கொள்கை** (clonal selection hypothesis), நோய்த்தொற்றுகளுக்கெதிராக நோயெதிர்ப்புத் தொகுதியானது எவ்வாறு செயலாற்றுகிறது என்பதையும், உடலினுள்புகும் குறிப்பிட்ட எதிர்ப்பிகளை அழிப்பதற்காக எவ்விதம் "பி" மற்றும் "டி" வெள்ளையணுக்கள் தேர்வு செய்யப்படுகின்றன என்பதையும் விளக்கும் மாதிரி வடிவமென்பது பரவலாக ஏற்றுக்கொள்ளப்பட்ட ஒன்றாகும்.  

## வெளியிணைப்புகள்
- படியாக்கத்தேர்வுமுறை அசைப்படம்
# 16



கிபி ஆண்டு **16** (**XVI**) என்பது ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "தாவுரசு, லீபோ தூதர்களின் ஆட்சி ஆண்டு" (*Year of the Consulship of Taurus and Libo*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 769" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 16 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினாறாம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### உரோமப் பேரரசு
- செருமானிக்கசின் தலைமையில் 50,000 உரோமை இராணுவத்தினர் செருமனியின் இராணுவத் தளபதி ஆர்மீனியசை வேசர் ஆற்று மோதலில் தோற்கடித்தனர்.
- செருமானிக்கசின் படையினர் செருமனியரை வெற்றி கொண்டு திரும்பும் வழியில், பலத்த புயலில் சிக்கி பெரும்பாலான படையினரை இழந்தனர்.</onlyinclude>

## பொது
- உரோமைக் கவிஞர் ஆவிடின் "எப்பிஸ்துலே எக்சு பொண்டோ" காவியம் வெளியிடப்பட்டது.
</onlyinclude>  

## பிறப்புகள்
- இளைய அக்ரிப்பினா, உரோமைப் பேரரசி

## இறப்புகள்
- ஸ்கிரிபோனியா, அகஸ்டசின் இரண்டாம் மனைவியும், மூத்த ஜூலியாவின் தாயும்
# விக்கிப்பீடியா:முதற்பக்கக் கட்டுரைகள்/பிப்ரவரி 10, 2013


**யூரோ 2012** எனப்படும் ஐரோப்பிய கால்பந்தாட்டப் போட்டி ஐரோப்பிய கால்பந்து சங்கங்களின் ஒன்றியத்தால் ஐரோப்பிய தேசிய ஆண்கள் அணிகளிடையே நடத்தப்பட்ட 14வது ஐரோப்பிய கால்பந்தாட்டப் போட்டி ஆகும். போட்டியின் இறுதிக்கட்டச் சுற்றை 2012 சூன் 8 முதல் சூலை 1 வரை போலந்தும் உக்ரைனும் இணைந்து ஏற்று நடத்தின; இரு நாடுகளுக்கும் இந்தப் போட்டியை நடத்தியது இதுவே முதல் முறையாகும். இந்தப் போட்டிக்கான தகுதிச் சுற்றுக்கள் 51 நாடுகளுக்கிடையே ஆகத்து 2010 முதல் நவம்பர் 2011 வரை நடைபெற்று வந்தன. ஏற்று நடத்தும் போலந்து, உக்ரைனைத் தவிர 14 நாடுகள் இறுதிச் சுற்றில் விளையாடத் தகுதி பெற்றன.யூரோ 2012 போட்டிகளை போலந்து மற்றும் உக்ரைனில் நடத்துவதற்கு ஐரோப்பிய கால்பந்து சங்கங்களின் ஒன்றியத்தின் செயற்குழுவில் வாக்கெடுப்பு மூலம் தெரிந்தெடுக்கப்பட்ட பின்னர் பல்வேறுச் சிக்கல்களால் இந்த இரு நாடுகளும் இப்போட்டிகளை நடத்துமா என்ற கேள்விக்குறி பலமுறை எழுந்தது. **மேலும்...**  
---

**மலட்டுத்தன்மை சிகிச்சை** எனப்படுவது, ஆண்களிலோ, பெண்களிலோ அல்லது இருவரிலும் கூட்டாகவோ, குழந்தை ஒன்றைப் பெற்றுக்கொள்ள முடியாத மலட்டுத்தன்மை காணப்படும்போது, அந்நிலையை அகற்றி, குழந்தைப் பேற்றைக் கொடுப்பதற்காக வழங்கப்படும் சிகிச்சை அல்லது மேற்கொள்ளப்படும் தொழில் நுட்பமாகும். இந்தச் சிகிச்சைகள் கடினமானவையாகத் தோன்றினாலும், மலட்டுத்தன்மைக்கான காரணிகள் பற்றியும், சிகிச்சைகள் பற்றியும் தெளிவான விழிப்புணர்வுடன் சிகிச்சைக்குட்படும்போது, மன அழுத்தம் குறைவாகி சிகிச்சை வெற்றியளித்து, குழந்தையைப் பெற்றுக்கொள்ளல் இலகுவாகும். உண்மையில் மலட்டுத்தன்மையற்ற பெற்றோராக இருப்பினும், கடத்தப்படக்கூடிய எய்ட்சு போன்ற தொற்று நோய்கள் குழந்தை பெற்றுக் கொள்ள விரும்பும் பெற்றோர்களில் காணப்படுமாயின், கருத்தரிப்பின்போது அவ்வகை நோய்கள் நோய்த்தொற்று மூலம் குழந்தைக்கும் வருவதனைத் தவிர்ப்பதற்காகவும் இவ்வகையான சிகிச்சைகள் எடுத்துக் கொள்ளப்படுவதுண்டு.**மேலும்...**
# ஓடி விளையாடு பாப்பா (பாரதியார் பாடல்)

**ஓடி விளையாடு பாப்பா** என்பது பாரதியார் எழுதிய பரந்து அறிமுகமான ஒரு குழந்தைகள் பாட்டு. இப் பாடலின் பல பகுதிகள் இலங்கை, இந்தியாவிலும் பிற நாடுகளிலும் பாட நூல்களில் இடம்பெற்றுள்ளன.  

இந்தப் பாடல் குறித்து பாரதியாரின் மகள் இப் பாடலை ‘என் தந்தை எனக்காக நான் செய்ய வேண்டியதற்கெல்லாம் அட்டவணையாகப் பாடிக் கொடுத்தார்’ என்று கூறியுள்ளார். இந்தப் பாடல் பெண் குழந்தைகளை சிறப்பாக ஊக்கப்படுத்தி பாடப்பட்டதாக நெல்லைக் கண்ணன் கூறுகிறார்.  
வெளியிட்ட பாடல்]]  

## பாடல்
<poem>  
ஓடி விளையாடு பாப்பா, - நீ  
ஓய்ந்திருக்க லாகாது பாப்பா,  
கூடி விளையாடு பாப்பா, - ஒரு  
குழந்தையை வையாதே பாப்பா.  
[ஓய்ந்திரு = சோம்பியிரு, சும்மாவிரு; வை = திட்டு; வையாதே = திட்டாதே]  

சின்னஞ் சிறுகுருவி போலே - நீ  
திரிந்து பறந்துவா பாப்பா,  
வன்னப் பறவைகளைக் கண்டு - நீ  
மனதில் மகிழ்ச்சி கொள்ளு பாப்பா.  

கொத்தித் திரியுமந்தக் கோழி - அதைக்  
கூட்டி விளையாடு பாப்பா,  
எத்தித் திருடுமந்தக் காக்காய் - அதற்கு  
இரக்கப் படவேணும் பாப்பா.  
[எத்து = ஏமாற்று]  

பாலைப் பொழிந்துதரும் பாப்பா, - அந்தப்  
பசுமிக நல்லதடி பாப்பா;  
வாலைக் குழைத்துவரும் நாய்தான் - அது  
மனிதர்க்குத் தோழனடி பாப்பா.  

வண்டி இழுக்கும்நல்ல குதிரை - நெல்லு  
வயலில் உழுதுவரும் மாடு,  
அண்டிப் பிழைக்கும் நம்மைஆடு, - இவை  
ஆதரிக்க வேணுமடி பாப்பா.  

[அண்டு = நெருங்கு; பிழை = உயிர்வாழ்]  

காலை எழுந்தவுடன் படிப்பு - பின்பு  
கனிவு கொடுக்கும் நல்ல பாட்டு  
மாலை முழுதும் விளையாட்டு - என்று  
வழக்கப் படுத்திக்கொள்ளு பாப்பா.  

பொய் சொல்லக் கூடாது பாப்பா - என்றும்  
புறஞ்சொல்ல லாகாது பாப்பா,  
தெய்வம் நமக்குத்துணை பாப்பா - ஒரு  
தீங்குவர மாட்டாது பாப்பா.  

[புறஞ்சொல் = முதுகுக்குப் பின்னால் பழி]  

பாதகஞ் செய்பவரைக் கண்டால் - நாம்  
பயங்கொள்ள லாகாது பாப்பா,  
மோதி மிதித்துவிடு பாப்பா - அவர்  
முகத்தில் உமிழ்ந்துவிடு பாப்பா.  
[பாதகம் = தீமை]  

துன்பம் நெருங்கிவந்த போதும் - நாம்  
சோர்ந்துவிட லாகாது பாப்பா,  
அன்பு மிகுந்ததெய்வ முண்டு - துன்பம்  
அத்தனையும் போக்கிவிடும் பாப்பா.  

சோம்பல் மிகக்கெடுதி பாப்பா, - தாய்  
சொன்ன சொல்லைத் தட்டாதே பாப்பா,  
தேம்பி யழுங்குழந்தை நொண்டி, - நீ  
திடங்கொண்டு போராடு பாப்பா.  

தமிழ்த்திரு நாடுதன்னைப் பெற்ற - எங்கள்  
தாயென்று கும்பிடடி பாப்பா,  
அமிழ்தில் இனியதடி பாப்பா, - நம்  
ஆன்றோர்கள் தேசமடி பாப்பா.  

சொல்லில் உயர்வு தமிழ்ச் சொல்லே, - அதைத்  
தொழுது படித்திடடி பாப்பா;  
செல்வம் நிறைந்த ஹிந்து ஸ்தானம் - அதைத்  
தினமும் புகழ்ந்திடடி பாப்பா.  

[தொழு = கைகூப்பு, கும்பிடு]  

வடக்கில் இமயமலை பாப்பா - தெற்கில்  
வாழும் குமரிமுனை பாப்பா,  
கிடக்கும் பெரியகடல் கண்டாய் - இதன்  
கிழக்கிலும் மேற்கிலும் பாப்பா.  

வேத முடையதிந்த நாடு, - நல்ல  
வீரர் பிறந்த திந்த நாடு,  
சேதமில் லாதஹிந்து ஸ்தானம் - இதைத்  
தெய்வமென்று கும்பிடடி பாப்பா.  

சாதிகள் இல்லையடி பாப்பா; - குலத்  
தாழ்ச்சி உயர்ச்சி சொல்லல் பாவம்;  
நீதி, உயர்ந்தமதி, கல்வி - அன்பு  
நிறைய உடையவர்கள் மேலோர்.  

உயிர்க ளிடத்தில் அன்பு வேணும்; - தெய்வம்  
உண்மையென்று தானறிதல் வேணும்;  
வயிர முடைய நெஞ்சு வேணும்; - இது  
வாழும் முறைமையடி பாப்பா.  

</poem>
# சீசெல்சில் இந்து சமயம்



சீசெல்சில் வாழும் சிறுபான்மை இந்தியர்கள் இந்து சமயத்தினர் ஆவர். 2010 ஆம் ஆண்டு கணக்கெடுப்பின்படி, 2,150 பேர் இந்து சமயத்தைப் பின்பற்றுவதாகத் தெரிவித்தனர். 1901 ஆம் ஆண்டு 19,237 பேரில் 332 குடும்பங்கள் இந்து சமயத்தைப் பின்பற்றியதாகவும் இவர்களில் 3,500 பேர் தமிழர்கள் எனவும் கூறப்பட்டது. இந்து கோவில் சங்கம், நவசக்தி விநாயகர் ஆலயம் ஆகியன மக்களிடையே தங்களின் சமய உணர்ச்சிகளை எழுப்பின.  

## சீசெல்சு இந்து கோயில் சங்கம்
சீசெல்சு கோயில் சங்கம் எழுபது ஆண்டுகளாக மக்களின் சமய, பண்பாட்டுக் கூறுகளைப் பாதுகாத்து வருகிறது. காவடி மற்றும் பிற இந்து சமய வழிபாடுகள் தமிழ், ஆங்கிலம், இந்தி ஆகிய மொழிகளில் ஊடகங்களில் ஒலிபரப்படுகின்றன.  

## நவசக்தி விநாயகர் ஆலயம்

சீசெல்சில் விநாயகரை முதன்மையாகக் கொண்ட ஒரே கோயில் இதுவே. இங்கே முருகன், சிவன், பெருமாள், துர்க்கை, பைரவர் ஆகிய தெய்வங்களின் சிலைகள் அமைந்துள்ளன. தைப்பூசத் திருவிழாவின் பரவலால் இப்பண்டிகையை இந்துக்களுக்காக அரசு விடுமுறையாக அறிவித்துள்ளது இந்நாட்டு அரசு.
# கார்த்தி கோவிந்தர்

**கார்த்திகேசன் கோவெண்டர்** *கார்த்தி கோவெண்டர்* தென்னாப்பிரிக்க மனித உரிமைகள் ஆணையத்தின் ஆணையராக இருமுறை (1995 முதல் 2009 வரை) பணியாற்றியவர். ஜோடி கோலப்பன், கார்த்தி கோவெண்டர் இருவரும் தென்னாப்பிரிக்காவில் சிறுபான்மையினராக இருக்கும் தமிழ்க்குல மரபைச் சேர்ந்த ஆணையராவர்.  

குவாசூலு-நடால் மாநில பல்கலைக்கழகத்தின் சட்டத்துறையில் இணை பேராசிரியராகப் பணியாற்றும் இவர் அரசியல் சாசனம் மற்றும் ஆட்சிமுறை சார்ந்த சட்டங்களைப் பயிற்றுவிக்கின்றார். மிச்சிகன் பல்கலைக்கழக சட்டப்பள்ளியில் வருகைதரு பேராசிரியராகவும் பணியாற்றுகின்றார். அரசியல் சாசன சட்டங்கள் தொடர்பான பல ஆக்கங்களைப் படைத்துள்ளார்.
# ஹோ சி மின் நகர மாரியம்மன் கோயில்


**மாரியம்மன் கோயில்** வியட்நாமின் ஹோ சி மின் நகரினில் அமைந்துள்ளது. இது இங்கு வந்து வணிகம் செய்த நாட்டுக்கோட்டை நகரத்தார் சமூகத்தினரால் எழுப்பப்பட்டது. வெளி மண்டபத்தில் பார்வதியின் மகன்களான முருகனும் விநாயகரும் பார்வதியின் வலப்புறமும் இடப்புறமும் உள்ளனர். இக்கோவிலின் இராசகோபுரம் 12 மீட்டர் உயரம் கொண்டது. இக்கோபுரத்தில் பல சிலைகள் அமைக்கப்பட்டுள்ளன. மண்டபங்களிலும் ஆங்காங்கே இலட்சுமி, முருகன் என்போருடன் பிற தெய்வச் சிலைகளும் ஆங்காங்கே காணப்படுகின்றன.  

கோயிலின் முக்கியமான அம்சங்களில் ஒன்று வெளிச் சுவரைச் சுற்றி அமைக்கப்பட்டிருக்கும் பல்வேறு தெய்வச் சிலைகளாகும். நடராசர், சிவன், பிரம்மா, திருமால், காளி, பிரம்மசக்தி, சாமுண்டி, திருமகள், மகேசுவரி, வாலாம்பிகை, மீனாட்சி, ஆண்டாள், காமாட்சியம்மன், கருமாரியம்மன், சிவகாமி என்பவையே இவை. இவற்றுள் முருகனை மடியில் வைத்திருக்கும் பார்வதியின் சிலையும் உள்ளது.  

இங்கு வாழும் ஐம்பது தமிழ்க் குடும்பங்களும் அன்னையின் அருள்பெற்ற வியட்னாமிய, சீன பக்தர்களும் மாரியம்மனை வழிபடுவர்.
# சிரியனான எபிரேம்



**சிரியனான புனித எபிரேம்** (சிரியம்: <span dir="rtl" lang="Syriac"></span>, கிரேக்கம்: ; ; சுமார். 306 – 373) என்பவர் 4ஆம் நூற்றாண்டில் வாழ்ந்த அசிரிய திருத்தொண்டரும் சிரிய மொழியில் புலமைப்பெற்ற பாடலாசிரியரும், இறையியலாளரும் ஆவார். இவரின் படைப்புகள் கிறித்தவர்களிடையே மிகவும் புகழ்பெற்றதாக இருந்தன. பல கிறித்தவப் பிரிவுகள் இவரை புனிதர் என ஏற்கின்றன. திருச்சபையின் மறைவல்லுநர் என கத்தோலிக்க திருச்சபையில் ஏற்கப்படுகின்றார். சிரிய மரபுவழி திருச்சபையில் இவருக்கு மிக முக்கிய வணக்கம் செலுத்தப்படுகின்றது.  

எபிரேம் பாடல்கள், கவிதைகள், மறைஉரைகள் மற்றும் உரைநடை வடிவில் விவிலிய விளக்க உரைகள் பல எழுதி உள்ளார். இவை துன்பவேளையில் திருச்சபையை சீர்திருத்த உதவும் வகையில் நடைமுறை இறையியல் படைப்புக்களாக இருந்தன. எனவே மக்கள் பல நூற்றாண்டுகளாக இவரது மரணத்திற்கு பின்னரும், இவரது பெயரில் பல நூல்களை (pseudepigraphal) எழுதினர். இவரின் படைப்புகளில் மேற்கு சிந்தனைகளின் தாக்கம் சிறிதாகவே இருப்பதால் அவை கிறித்தவத்தின் துவக்க வடிவத்தைக் காட்டுகின்றது. இவர் சிரிய மொழி பேசும் திருச்சபை தந்தையர்களுள் மிக முக்கியமானவராகக் கருதப்படுகின்றார்.
# ரொட்டுமா



**ரொட்டுமா (Rotuma)** பிஜி நாட்டின் சார்புப் பகுதியாகும். இது ரொட்டுமா, அதன் அண்டைத் தீவுகள் ஆகியவற்றை உள்ளடக்கியது. பிற மாவட்டங்களைவிடவும் இதற்கு தன்னாட்சி அதிகாரம் வழங்கப்பட்டுள்ளது. இங்கே ரொட்டுமர் என்ற பூர்விக குடியினர் வாழ்கின்றனர். இவர்களின் எண்ணிக்கை 10,000 ஆகும். பிஜியின் பாராளுமன்றத்திற்கு ரொட்டுமர் ஒருவர் தேர்ந்தெடுக்கப்படுவார். இவர்களில் பெரும்பான்மையினர் பிஜியின் பிற பகுதிகளில் வாழ்கின்றனர்.  

## மக்கள்
இங்கு 2,002 மக்கள் வாழ்கின்றனர். இவர்களில் 1,046 பேர் ஆண்கள், 956 பெண்கள் ஆவர். 89 பிஜியர்களும், 20 பிஜி இந்தியர்களும், 1,893 ஏனைய இனத்தைச் சேர்ந்த மக்களும் வாழ்கின்றனர்.
# எஸ். ஆர். எம். தமிழ்ப்பேராயம்

**எஸ். ஆர். எம். தமிழ்ப்பேராயம்** என்பது சென்னையை அடுத்து, காட்டாங்குளத்தூரில் உள்ள எஸ். ஆர். எம். பல்கலைக்கழக வளாகத்தில் செயல்பட்டு வரும் ஒரு தமிழ்ச் சங்கம் ஆகும். இது 2010 ஆம் ஆண்டில் நிறுவப்பட்டது. எஸ்.ஆர்.எம்.பல்கலைக்கழக வேந்தர் முனைவர் த. இரா. பச்சமுத்து தமிழ்ப்பேராயத்தின் புரவலராகவும், அப்பல்கலைக்கழகத்தின் துணைவேந்தர் முனைவர் மு. பொன்னவைக்கோ தலைவராகவும் உள்ளார்.  

## தமிழ்ப் பேராய விருதுகள்

தமிழ்ப்பேராயத்தின் பல்வேறு திட்டங்களில் ஒன்று தமிழ்ப்பேராய விருதுகள் ஆகும். 2012 ஆம் ஆண்டு முதல் விருது வழங்கும் ஆண்டாகத் தொடங்கியது. ரூபாய் 19 இலட்சங்கள் ரொக்கப் பரிசு, பாராட்டுப்பத்திரம், நினைவுக்கோப்பை, முதலியன அடங்கிய மொத்தம் பத்து விருதுகள் அறிவிக்கப்பட்டன.  

## தமிழ்ப்பேராயத்தின் பிற பணிகள்
- கணினிப் பயன்பாட்டுக்குத் தேவையான தமிழ் மென்பொருட்களையும், தொழில்நுட்பங்களையும் வழங்குவது.
- அரிய நூல்கள், ஆய்வுநூல்கள், அகராதிகள், மொழிபெயர்ப்புகள், சிறந்தநூல்கள் ஆகிய நூல்களைப் பதிப்பித்து வெளியிடுவது.
- தமிழ் அருட்சுனைஞர், ஓதுவார், பட்டயப் படிப்பு மற்றும் பயிற்சி வழங்குதல்.
- புலம்பெயர்ந்த தமிழர்களின் தலைமுறைகளுக்கு தமிழ் மொழி கற்பித்தலுக்குப் பாடநூல்கள் தயாரித்தல், தமிழ் கற்பிக்கும் ஆசிரியர் பயிற்சி வழங்குதல்.
- சாதனைத் தமிழர்களை அழைத்துப் பாராட்டுவது.
- எதிர்காலச் சாதனையாளர்களைக் கண்டறிந்து ஊக்குவித்து ஆதரவளிப்பது.
- தமிழ்மொழி மேம்பாடு கருதி கருத்தரங்குகள், பயிற்சிப்பட்டறைகள், மாநாடுகள், ஆய்வரங்குகள், சான்றிதழ்-பட்டய-பட்டப் படிப்புகள் நடத்துதல்.